 Sheekh Xassan Yacquub ayaa sidoo kale KismaayoNews oga waramay qodobo ay kasoo saareen qalabka warbaahinta ee gobolka ka howlgala iyo saxafiyiinta, wuxuu yiri qodobada waxaa ka mid ah in ay isdiiwaan galiyaan, in saxafi kasta uu shacabka kala midyahay xagga xuquuqda oo ciddii dambi gasha ama tabinta warar been abuur ah lagu helo la marin doono waxa ay diinta ka qabto, in ay wararka ay maamulka ka tabinayaan u isticmaalaan erey bixin wanaagsan, oo eysan ku hadaaqin magacyada xunxun ee cadowga noogu yeero, sida kuwa dowlada kasoo horjeeda, kooxaha kismaayo heysta iyo wax la mid ah, waxaan kaloo u balan qaadney in shaqadooda loo fasixi doono in ay si hufan u gutaan, iyaguna caboshooyin ayay soo jeediyeen, dib ayay isugu noqdeen oo waxay soo qorayaan waxa ay naga tabanayaan, maanta ayay aheyd in ay noosoo gudbiyaan qodobada ay rabaan, laakiin barito ayaan hadda balansanahay, waxa kasoo baxa kulankeenana saxaafada ayaan u sheegi doonaa. 